text: Varde-dommer i superligaen
  25 juni 2014 kl. 07.09
  31-årige Jørgen Daugbjerg Nielsen fra Varde er ny mand med fløjten i Danmarks bedste fodboldrække, når superligaen går i gang efter sommerpausen.
  Jørgen Daugbjerg Nielsen har været divisionsdommer siden 2008. hvor han var en enkelt sæson i 2. division, inden han året efter blev rykket op i 1. division, hvor han har dømt siden 2009.
  Han har fået sin dommeropdragelse i Sydvestjysk Fodbolddommerklub., hvor han var en del af et kuld på ti unge fodboldkammerater i Bramming, der besluttede at tage dommerkort i ungdomsskolen. To af dem er nu dommere i superligaen, hvor kammeraten Jens Maae har haft plads siden 2012.
  Der er nu 13 dommere, der må dømme kampene i superligaen.
   - Se listen over superliga-dommerne her
  